text: Toppdysturin í SMS-deildini mikukvøldið, millum H71 og Stjørnuna endaði við 34-31 sigri til heimaliðið. Dysturin var spennandi til tað síðsta, og eina løtu sá tað úr sum at Stjørnan kundi vera fyrsta lið sum fór at vinna á hoyvíkingum í ár.
text: #000002
text: Stjørnan valdi at mansverja Janu Mittún nærum allan dystin. Tað riggaði sum tað skuldi. Ungi hoyvíkingurin fekk ikki nógv at arbeiða við. Málini hon skoraði vóru upp á skjótálop tá Stjørnan misti bóltin. Ábyrgdin í H71-álopinum var tískil løgd á hinar. Serliga var tað Maria Hallsdóttir Weyhe sum enn eina ferð gjørdi fleiri mál og hevði nógvar fríspælingar. Maria fekk 11 mál í dystinum, harav trý brotskøst.
text: #000003
text: Stjørnan spældi tolið álopsspæl, og spældu seg fleiri ferðir væl ígjøgnum H71-verjuna við flottum fintum og fríspælingum. Eisini stóðu tær væl í verjuni, og fleiri stórbjargingar frá Teresu Eidesgaard.
text: #000005
text: Durita Jojic smekkaði fleiri bóltar í netið tá mest á stóð. Hon endaði við at fáa seks mál. Tíverri fyri gestirnar var tað ikki nóg nógv til at vinna dystin. Hon segði eftir dystin at tað var ein keðilig kensla hon stóð við tá avtornaði.
text: #000006
text: - Vit eru ikki heilt samanspældar enn, og tí gera vit stór mistøk serliga í verjuni. Hartil mangla vit nakrar leikarar í dag sum høvdu gjørt mun, sigur hon.
text: #000007
text: Durita Jojic sigur eisini at tær bæði skulu arbeiða við tí mentala og tí fysiska fyri at kunna vinna dystir sum hendan.
text: #000008
text: - Tað er ikki gott nokk at liggja nummar fýra, sigur hon avgjørd.
text: #000009
text: Samrøður við Duritu Jojic og Inga Olsen kunnu hoyrast her, ella á Spotify. Tú finnur okkum har við at leita eftir "Trok.fo"
text: #000010